
22-TA-2394: Noteikumu projekts (Jauns)
Eiropas Savienības kohēzijas politikas programma 2021.–2027.gadam 1.2. prioritārā virziena “Atbalsts uzņēmējdarbībai” 1.2.3. specifikā atbalsta mērķa “Veicināt ilgtspējīgu izaugsmi, konkurētspēju un darba vietu radīšanu MVU, tostarp ar produktīvām investīcijām” 1.2.3.6. pasākuma “Tūrisma produktu attīstības programma” īstenošanas noteikumi

	1.
	Noteikumu projekts
4.2. Pasākuma otrās kārtas īstenošanas un finansējuma saņemšanas nosacījumi
	Iebildums
Lai nodrošinātu iespēju īstenot horizontālā principa ieviešanas uzraudzību, lūdzam rast iespēju papildināt sadaļu ar pienākumu finansējuma saņēmējam uzkrāt datus par horizontālā principa "Vienlīdzība, iekļaušana, nediskriminācija un pamattiesību ievērošana" rādītāju.
 
Piedāvātā redakcija
Atbalstu saņēmušie komersanti dalījumā pa dzimumiem.
	Inese Vilcāne (LM)

	2.
	Anotācija (ex-ante)
1.3. Pašreizējā situācija, problēmas un risinājumi 
	Iebildums
Uzturam iebildumu.
Lūdzam rast iespēju papildināt sadaļu ar informāciju, kas apliecina, ka, izstrādājot tūrisma produktus un pakalpojumus, tiks ņemta vērā un  nodrošināta vienlīdzīga piekļūstamība dažādām lietotāju grupām, tostarp veicinās tūrisma produktu eksportu – ārvalstu tūristu piesaisti.
Piedāvātā redakcija
izstrādājot tūrisma produktus un pakalpojumuss, tiks ņemts vērā piekļūstamības princips, kā to paredz ANO Konvencija par personu ar invaliditāti tiesībām, proti, pasākuma ietvaros izveidotie tūrisma pakalpojumi būs piekļūstami cilvēkiem ar redzes, dzirdes, kustību vai garīga rakstura traucējumiem, vecāka gadagājuma cilvēkiem, cilvēkiem ar uztveres īpatnībām, lasīšanas grūtībām, autiskā spektra traucējumiem, kā arī cilvēkiem ar viegliem vai pārejošiem funkcionēšanas ierobežojumiem.
	Inese Vilcāne (LM)

	3.
	Anotācija (ex-ante)
8.2. Cita informācija 
	Iebildums
Uzturam iebildumu.
Lūdzam rast iespēju papildināt sadaļu ar informāciju par pasākuma ietekmi uz horizontālo principu "Vienlīdzība, iekļaušana, nediskriminācija un pamattiesību ievērošana" (turpmāk - HP):
- SAM/pasākumam ir netieša ietekme uz  ietekme uz HP (skat. HP vadlīniju 1.pielikumu, https://www.lm.gov.lv/lv/vadlinijas-horizontala-principa-vienlidziba-ieklausana-nediskriminacija-un-pamattiesibu-ieverosana-istenosanai-un-uzraudzibai-2021-2027);
-  projektu iesniegumu HP vērtēšanas kritērija veidu, kurš tiks piemērots projektu iesniegumu vērtēšanā (kvalitātes kritērijs, skat. HP vadlīniju 6.1. sadaļa);
- norādīt informāciju par to, ka pasākumam tiks piemērots HP rādītājs "Atbalstu saņēmušie komersanti dalījumā pa dzimumiem", kurš tiks iegūts Labklājības ministrijas izvērtējumā vienu reizi ES fondu 2021.-2027.g. plānošanas perioda beigās. Šis rādītājs ir arī jāiekļauj MK noteikumos, jo tiks ievadīts KP VIS. 
 
Piedāvātā redakcija
-
	Inese Vilcāne (LM)

	4.
	Noteikumu projekts
42.15. izmaksas horizontālā principa “vienlīdzība, iekļaušana, nediskriminācija un pamattiesību ievērošana” ievērošanai;
	Priekšlikums
Lai nerastos atšķirīgas interpretācijas par izmaksu tvērumu, lūdzam izvērtēt, vai šajā punktā būtu jānorāda iespējamās izmaksas horizontālā principa ievērošanai. Piemēram, izmaksas zīmju valodas tulka, vieglās valodas tulkošanas, reāllaika transkripcijas un subtitru pakalpojumiem, konsultatīva rakstura pasākumu par būvētās vides, tūrisma pakalpojumu un produktu piekļūstamību personām ar dažādiem funkcionāliem traucējumiem utml.
Piedāvātā redakcija
-
	Inese Vilcāne (LM)

	5.
	Noteikumu projekts
54.12. nodrošināt apmācības sadarbības tīklu vadītājiem, mārketinga veidotājiem vai personālam, nodrošinot klātienes vai tiešsaistes vietējo vai ārvalstu ekspertu lekcijas vai seminārus par sadarbības tīklu veidošanu, sadarbības tīklu vadību un iekšējās koordinācijas nodrošināšanu, jaunu, inovatīvu tūrisma produktu un pakalpojumu veidošanu, mārketinga pasākumu veikšanu vai citām tēmām, balstoties uz sadarbības tīklu pieprasījumu vai ekspertu viedokli;
	Priekšlikums
Lūdzam rast iespēju papildināt punkta redakciju, paredzot ne tikai jaunu un inovatīvu, bet arī piekļūstamu tūrisma pakalpojumu veidošanu, lai veicinātu ANO Konvencijā par personu ar invaliditāti tiesībām noteiktos piekļūstamības un vienlīdzīgu iespēju principus. 
Piedāvātā redakcija
nodrošināt apmācības sadarbības tīklu vadītājiem, mārketinga veidotājiem vai personālam, nodrošinot klātienes vai tiešsaistes vietējo vai ārvalstu ekspertu lekcijas vai seminārus par sadarbības tīklu veidošanu, sadarbības tīklu vadību un iekšējās koordinācijas nodrošināšanu, jaunu, inovatīvu un piekļūstamu tūrisma produktu un pakalpojumu veidošanu, mārketinga pasākumu veikšanu vai citām tēmām, balstoties uz sadarbības tīklu pieprasījumu vai ekspertu viedokli;
	Inese Vilcāne (LM)

	6.
	Noteikumu projekts
 Pielikuma saturu skatīt dokumentā
	Priekšlikums
Ņemot vērā, ka tūrisma produktu un pakalpojumu piekļūstamības plašām lietotāju grupām ir viens no priekšnosacījumiem vietājā un ārvalstu tūrisma konkurētspējas veicināšanai, lūdzam rast iespēju papildināt pielikuma 3.sadaļu "Jauno tūrisma produktu raksturojums (norādot informāciju par visiem tūrisma produktiem)" ar prasību finansējuma saņēmējam sniegt informāciju par to, kā tiek plānots nodrošināt tūrisma produkta vai pakalpojuma piekļūstamību.
Piedāvātā redakcija
3.2. Jaunā tūrisma produkta un tā piekļūstamības apraksts;
	Inese Vilcāne (LM)



